CELEX: 62013CN0153
Language: fi
Date: 2013-03-26 00:00:00
Title: Asia C-153/13: Ennakkoratkaisupyyntö, jonka Okresný súd Bardejov (Slovakia) on esittänyt 26.3.2013 — POHOTOVOSŤ s.r.o. v. Ján Soroka

22.6.2013   
            
            
               FI
            
            
               Euroopan unionin virallinen lehti
            
            
               C 178/3
            
         Ennakkoratkaisupyyntö, jonka Okresný súd Bardejov (Slovakia) on esittänyt 26.3.2013 — POHOTOVOSŤ s.r.o. v. Ján Soroka
   (Asia C-153/13)
   2013/C 178/04
   Oikeudenkäyntikieli: slovakki
   
      Ennakkoratkaisua pyytänyt tuomioistuin
   
   Okresný súd Bardejov
   
      Pääasian asianosaiset
   
   
      Valittaja: POHOTOVOSŤ s.r.o.
   
      Vastapuoli: Ján Soroka
   
      Ennakkoratkaisukysymykset
   
   
               1)
            
            
               Onko kuluttajasopimusten kohtuuttomista ehdoista 5.4.1993 annettua neuvoston direktiiviä 93/13/ETY (1), luettuna yhdessä Euroopan unionin perusoikeuskirjan 47 ja 38 artiklaa kanssa, tulkittava siten, että se on esteenä pääasiassa kyseessä olevan kaltaiselle jäsenvaltion säännökselle, jonka mukaan kuluttajansuojatarkoituksessa toimivan oikeushenkilön ei sallita osallistuvan väliintulijana täytäntöönpanomenettelyyn kuluttajan, jota vastaan on aloitettu täytäntöönpanomenettely kuluttajasopimukseen perustuvan luoton perimiseksi ja jota ei menettelyssä edusta asianajaja, suojaamisen tarkoituksessa?
            
         
               2)
            
            
               Onko ensimmäisessä kysymyksessä mainittuja Euroopan unionin oikeussääntöjä tulkittava siten, että perusoikeuskirjan 47 artiklassa tarkoitettuja oikeussuojaa tuomioistuimissa ja oikeutta osallistua tuomioistuinmenettelyyn koskevia kuluttajien perusoikeuksia loukataan, jos täytäntöönpanomenettelyssä ei sallita kuluttajansuojatarkoituksessa toimivan oikeushenkilön väliintuloa ja jos kuluttajaa ei menettelyssä edusta asianajaja?
            
         
      (1)  EYVL L 95, s. 29.